b'\n_START_ARTICLE_\nEasyGo\n_START_PARAGRAPH_\nEasyGo er et joint venture\xc2\xa0mellem Norge, Sverige, Danmark og \xc3\x98strig som muligg\xc3\xb8r brug af en og samme OBE (Bizz) i alle lande n\xc3\xa5r du passerer i betalingsanl\xc3\xa6g\xc2\xa0p\xc3\xa5 betalingsveje,\xc2\xa0f\xc3\xa6rger og broer. Form\xc3\xa5let med EasyGo er at g\xc3\xb8re det muligt at bruge \xc3\xa9n OBE til betaling, ved k\xc3\xb8rsel gennem betalingsanl\xc3\xa6g gennem Nordeuropa og \xc3\x98strig._NEWLINE_EasyGo er baseret p\xc3\xa5 DSRC 5,8 GHz mikrob\xc3\xb8lge teknik og der er store forskelle mellem operat\xc3\xb8rerne. Anl\xc3\xa6ggene har forskellig udforming og det findes ingen f\xc3\xa6lles EasyGo skiltning, men det findes enkelte f\xc3\xa6lles tr\xc3\xa6k.\n_START_SECTION_\nHistorie\n_START_PARAGRAPH_\nEasyGo var Europas f\xc3\xb8rste kommercielle gr\xc3\xa6nseoverskridende betalingsl\xc3\xb8sning for bompenge. Indledende diskussioner om EasyGo begyndte i 2004, da Svinesundbroen mellem Norge og Sverige var ved at blive bygget. Norske (Statens vegvesen) og svenske (Transportstyrelsen) transportmyndigheder gik sammen med Sund & B\xc3\xa6lt (operat\xc3\xb8r af Storeb\xc3\xa6ltsbroen) og \xc3\x98resundsbro Konsortiet (dansk/svensk joint venture, operat\xc3\xb8r af \xc3\x98resundsbroen) og oprettede EasyGo i 2007._NEWLINE_\xc3\x98strigs ASFINAG sluttede sig til partnerskapet i 2009._NEWLINE_Alle eksisterende nordiske systemer taget i brug f\xc3\xb8r 2007 (AutoPASS og BroBizz) indg\xc3\xa5r, og det krevdes ingen revision af lovgivningen i landene. EasyGo landene har fire forskellige valutaer og variable momsniveauer.\n_START_SECTION_\nEasyGo Basic\n_START_PARAGRAPH_\nEasyGo Basic g\xc3\xa6lder for k\xc3\xb8ret\xc3\xb8jer, der kun k\xc3\xb8rer i Skandinavien eller vejer under 3,5 tons.\n_START_SECTION_\nEasyGo+\n_START_PARAGRAPH_\nEasyGo+ er en betalingsordning p\xc3\xa5 tv\xc3\xa6rs af gr\xc3\xa6nser. Den giver chauff\xc3\xb8rer i k\xc3\xb8ret\xc3\xb8jer over 3,5 tons mulighed for at betale afgifter i \xc3\x98strig, Danmark, Sverige og Norge med brug af kun \xc3\xa9n OBE i alle fire lande.'